MFCลุยออกกองใหม่ปีนี้ขายแล้ว6.4พันล.
MFC เผยปีนี้ออกกองทุนใหม่ขาย 11 กอง มูลค่ารวม 6,400 ล้านบาท &#8220;ตราสารหนี้&#8221; ฮอตสุดส่งกองใหม่ขายไม่หยุด
10 ส.ค. 2554

MFC เผยปีนี้ออกกองทุนใหม่ขาย 11 กอง มูลค่ารวม 6,400 ล้านบาท “ตราสารหนี้” ฮอตสุดส่งกองใหม่ขายไม่หยุด
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี (MFC) เปิดเผยว่า ตั้งแต่ต้นปีจนถึงปัจจุบันบริษัทเปิดขายกองทุนไปแล้วจำนวน 11 กองทุน มูลค่ากว่า 6,400 ล้านบาท โดยเป็นกองทุนตราสารหนี้ 7 กองทุน มูลค่ากว่า 5,000 ล้านบาท
ล่าสุดบริษัทได้เสนอขายกองทุนเปิดเอ็มเอฟซี กาญจนทรัพย์ 6 ซีรีส์ 16 หรือ MK6S16 ซึ่งเป็นกองทุนตราสารหนี้ เหมาะสำหรับผู้ที่หาโอกาสรับผลตอบแทนที่ดีกว่าดอกเบี้ยเงินฝากธนาคารและรับความเสี่ยงจากการลงทุนในต่างประเทศได้
กองทุนดังกล่าวมีอายุโครงการประมาณ 6 เดือน มูลค่า 1,500 ล้านบาท เปิดขายตั้งแต่วันที่ 814 มิ.ย. 2554 ลงทุนในตราสารหนี้ทั้งในและต่างประเทศและป้องกันความเสี่ยงอัตราแลกเปลี่ยนเต็มจำนวน 
ด้าน บลจ.บัวหลวง เปิดขายกองทุนรวมบัวหลวงตราสารหนี้ชนิดระบุวันครบกำหนด 12/11 อายุ 6 เดือน ลงทุนในพันธบัตรธนาคารแห่งประเทศไทย ตราสารหนี้สถาบันการเงินทั้งในและต่างประเทศ รวมทั้งตราสารหนี้เอกชนของไทย คาดผลตอบแทน 2.90% ต่อปี